

#AgorAllan2023

Cyfleoedd i artistiaid greu a theithio celfyddydau awyr agored newydd yng Nghymru

**Canllawiau Ymgeisio**

Mae hwn yn ganllaw sy'n disgrifio pa fath o berson rydym yn chwilio amdano. Mae hefyd yn ateb cwestiynau efallai sydd gennych.

**Pwy ydym ni:**

Mae gan Gonsortiwm Celfyddydau Awyr Agored Cymru 11 o bartneriaid sy'n lleoliadau a gwyliau ar draws Cymru. Gall pob comisiwn gael ei archebu ar gyfer isafswm o 6 sioe a hyd at 12 sioe yn 2023.

Rydym yn chwilio'n arbennig am geisiadau gan:

* y gymuned anabl B/Byddar
* eisiau creu gwaith a ddatblygwyd ac a grëwyd drwy'r Gymraeg yn unig
* yn artist sy'n byw yng Nghymru a bod gennych syniad am berfformiad neu brosiect celfyddydau awyr agored

**Pwy all wneud cais?**

* Gallwch wneud cais fel prif artist os ydych yn byw yng Nghymru.
* Dylech ddweud wrthym gyda phwy yr hoffech weithio ac a ydynt o Gymru, y DU neu dramor
* Gallwch wneud cais os ydych yn B/byddar neu Anabl ac yn byw yng Nghymru.
* Gallwch wneud cais os ydych eisiau gwneud eich gwaith yn Gymraeg ac yn byw yng Nghymru.

**Dylech**

* Allu gweithio'n gyfreithlon yn y DU
* Cael neu â'r gallu i gael yr yswiriant priodol.

**Dylai Eich Syniad**

Gael ei gynnal yn yr awyr agored

* Bod yn rhywbeth y mae pobl yn gallu ei wylio a /neu gymryd rhan ynddo. Er enghraifft, efallai y bydd canu, dawnsio, actio, cerddoriaeth, clownio neu syrcas yn rhan ohono.
* Rydym yn chwilio am syniad sy'n dod â phobl wahanol ynghyd i weithio.
* Os oes rhannau llafar yn y sioe dylent fod yn Gymraeg a Saesneg. Os yw'r Eisteddfod yn ei archebu mae'n rhaid i'r holl rannau llafar fod yn Gymraeg.

**Sut rydym yn gweithio**

* Byddwch yn barod i weithio â ni mewn modd cadarnhaol ac agored, gan rannu a dysgu gyda'n gilydd.
* Rydym yn awyddus i glywed gennych yn rheolaidd, ar lafar neu drwy e-bost, sut mae pethau'n mynd. Bydd hyn yn helpu i ddatrys problemau a chynllunio'n iawn.
* Byddwn hefyd yn gofyn i chi sut aeth y prosiect ar ôl iddo ddod i ben.

**Cwestiynau cyffredin**

**Pa mor fawr ddylai'r gwaith fod?**

Nid oes rheol yn ymwneud â hyn ond mae comisiynau fel arfer ar raddfa fach - golyga hyn lai na 500 o bobl yn gwylio bob tro rydych yn perfformio.

**Faint o arian allaf wneud cais amdano?**

Gallwch wneud cais am hyd at £5,500 yn cynnwys TAW i greu'r gwaith. Gall hyn fod yn ychwanegol at gronfeydd eraill sydd gennych eisoes.

**Beth sydd angen i mi ei gynnwys yn fy nghyllideb?**

Dylai eich cyllideb ddangos yr holl arian sydd ei angen i ddatblygu ac ymarfer eich syniad.

Byddwch angen cynnwys:

* Artistiaid/ymarfer creadigol (mae graddfa ddyddiol yn ddefnyddiol yma)
* Ardaloedd ymarfer os oes angen.
* Ffioedd dylunio
* Gwneud eich gwisgoedd ac adeiladu eich set a'ch props
* Os ydych wedi ein cofrestru ar gyfer TAW peidiwch â chynnwys TAW y gallwch ei adennill.

**Pa gostau ddylai fod yn rhan o fy ffi berfformio?**

Gall cyfanswm eich ffi perfformio am un diwrnod fod rhwng £400 - £1000 yn ddibynnol ar ba mor fawr ydyw a faint o bobl sydd ynddo.

Pethau i feddwl amdanynt wrth gyfrifo hyn:

* Faint o sioeau'r dydd y gallwch eu cynnal
* Pa mor bell y byddwch/efallai y byddwch yn teithio
* Llety dros nos pe bai angen
* Ffi artistiaid am y diwrnod.

**A oes angen i mi gynnwys costau technegol yn fy ffi berfformio?**

Byddwch yn perfformio mewn digwyddiadau a gwyliau prysur ac efallai na fydd gan y lleoliad y staff/criw, pŵer neu PA bob amser. Mae'n well bod mor hunangynhaliol â phosibl a chynllunio beth sydd ei angen arnoch yn ofalus. Mae hyn yn cynnwys rheoli llwyfan neu gymorth technegol yn ystod eich amser ar y safle os ydych yn credu bod ei angen arnoch.

**A oes yna unrhyw gymorth ychwanegol ar gael?**

Gallwch ddewis gweithio gyda naill ai mentor neu gynhyrchydd.

Arbenigwr profiadol all eich cynorthwyo chi i wneud eich gwaith yw mentor. Gall y cymorth gynnwys gwisgoedd, gweithio ar y stori rydych yn ei hadrodd, gwneud propiau, cyfarwyddo, Cymraeg/BSL, symudiad etc.

Gall cynhyrchydd eich cynorthwyo i drefnu ac archebu eich taith.

Pe baech yn cael y comisiwn byddwn yn siarad â chi ynghylch eich syniadau ac yn eich cynorthwyo i weithio allan pwy yw'r person gorau i chi. Gall fod yn un neu fwy o bobl a fydd yn cynnig cyfanswm o hyd at 3 diwrnod o gymorth.

Gallwn hefyd yn gynnig cymorth gydag anghenion mynediad.

**A gaf i wneud cais am arian i fynd a darn awyr agored sydd eisoes yn bodoli ar daith?**

Na chewch. Ni allwn gynorthwyo unrhyw brosiectau sydd eisoes wedi teithio yng Nghymru.

**A gaf i wneud cais i ailddatblygu darn sydd eisoes yn bodoli?**

Annhebygol. Mae'r comisiwn hwn ar gyfer datblygu gwaith awyr agored newydd. Byddech angen dweud wrthym sut y mae wedi newid er mwyn i ni ei ystyried.

**Rwyf wedi derbyn arian datblygu gan Gyngor Celfyddydau Cymru i ymchwilio i fy syniad; a gaf i wneud cais am gyllid i greu fy narn?**

Cewch, cyn belled â bod eich proses Ymchwil a Datblygu ar wahân i’ch proses greu.

Os bydd fy syniad i'n cael ei ddewis, a gaf i ddal i deithio i ddigwyddiadau eraill nad ydynt yn rhan o'r rhwydwaith CCAAC? Na chewch. Archebion partneriaid CCAAC ddylai gael blaenoriaeth gennych yn ystod y flwyddyn y cawsoch eich comisiynu.

**Mae gen i gyllid yn ei le o ffynonellau eraill - a gaf i ddal i wneud cais am gymorth?**

Cewch, eglurwch pwy arall sydd wedi cytuno i'ch cynorthwyo ac a oes yna unrhyw amodau.

**Rwyf wedi gwneud cais am gyllid ond nid wyf yn gwybod eto a yw wedi ei gadarnhau; a gaf i ddal i wneud cais i chi?**
Cewch, ond dywedwch wrthym am ganlyniad eich cais unwaith y cewch wybod.

**A gaf i wneud cais drwy fideo?**
Cewch, croesawn geisiadau dros fideo. Sicrhewch fod eich fideo yn ateb y cwestiynau sydd ar y ffurflen gais yn llawn, a chofiwch gynnwys eich cyllideb. Gallwn eich cynorthwyo i wneud cais dros fideo gan ddefnyddio BSL a/ neu gyfieithydd BSL pe bai angen. Gallwch hefyd wneud cais drwy recordiad sain neu gyfweliad zoom wedi ei recordio.

**A gaf i gymorth gyda chais ysgrifenedig?**

Gall Articulture eich helpu gyda hyn. Gofynnwch am gymorth drwy ffonio neu e-bostio.

**Beth sy'n digwydd ar ôl i mi anfon fy syniad atoch?**

Y dyddiad cau ar gyfer eich cais yw **5pm ddydd Gwener 17 Mawrth.**

Bydd partneriaid CCAAC yn dewis y 3 comisiwn erbyn **dydd Gwener 10 Ebrill.**

Os dewisir eich syniad gan y partneriaid, byddwch yn dechrau datblygu eich syniad gyda chymorth Articulture o **ddydd Llun 10 Ebrill.**

Rydym yn rhagweld y bydd y teithio'n dechrau fis Gorffennaf 2023.

**Os oes gennych unrhyw gwestiynau eraill, cysylltwch â ni:**

**E-bost: julieann@articulture-wales.co.uk**

Ffôn (ffoniwch neu anfonwch neges destun) - 07890 681212

**Facebook -** [**www.facebook.com/ArticultureWales**](http://www.facebook.com/ArticultureWales)

**Twitter -** [**https://twitter.com/Articulture\_**](https://twitter.com/Articulture_)

**Instagram** - [**https://www.instagram.com/articulture\_wales/**](https://www.instagram.com/articulture_wales/)